stanford-oval/wikipedia huggingface dataset:
Pálinka

Pálinka
Pálinka [pa:-] (unkariksi pálinka, romaniaksi palincă) on perinteinen viina, jota valmistetaan Unkarissa ja Transilvanian alueella Romaniassa.
Pálinka valmistetaan hedelmistä, yleensä luumuista (szilvórium, szilvapálinka), omenoista (almapálinka), päärynöistä (körtepálinka tai vilmos körtepálinka [vilmos = williamsinpäärynä]), aprikooseista (barackpálinka) tai kirsikoista (cseresznyepálinka) ja tislataan kahdesti. Alkoholia pálinkassa on yleensä 50–70 prosenttia. Miedompaa noin 40-prosenttista juomaa kutsutaan Romaniassa nimellä țuică. Kaikkein vahvimpia pálinkoja kutsutaan Unkarissa nimellä kerítés-szaggató (”aidanrepijä”, viittaa kuvaannollisesti humalaisen tasapainon menetykseen).
Vuonna 2004 Unkari sai EU:lta oikeuden käyttää nimeä pálinka tavaramerkkinä hedelmistä tislatuille viinoille. Suojan sai myös neljä Itävallan maakuntaa. Romania sai samaisen oikeuden nimelle palincă.
Pál Várhidi

| Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Maa:   Unkari> Miesten jalkapallo. |
| --- | --- | --- | --- |
|  Pronssia | Rooma 1960 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1954 |  |  |
Pál Várhidi (synt. Vinkovics, 6. marraskuuta 1931 Budapest – 12. marraskuuta 2015) oli unkarilainen jalkapalloilija, jalkapallovalmentaja ja olympiamitalisti.
Várhidi kuului Unkarin jalkapallomaajoukkueen kokoonpanoon sen voittaessa olympiapronssia Roomassa 1960 ja MM-hopeaa Sveitsissä 1954.
Várhidi toimi myös päävalmentajana Unkarin pääsarjassa. Hän kuoli 84-vuotiaana 12. marraskuuta 2015 vietettyään viimeiset elinkuukautensa sairaalassa vanhuuteen liittyneiden terveysongelmiensa heikentämänä.
Pál Titkos

| 0 | 1 | 2 |
| --- | --- | --- |

Henkilötiedot
Syntymäaika: 6. tammikuuta 1908
Syntymäpaikka: Kelenvölgy, Itävalta-Unkari
Kuolinaika: 8. lokakuuta 1988
Kuolinpaikka: Budapest, Unkari
Pelipaikka: Hyökkääjä
Seurat
| Vuodet | Seura | O (M) |
| 1926–1929   1929–1940 | Budai 33   MTK Hungária |  ? (?)   ? (?) |
Maajoukkue
| 1929–1938 |  Unkari | 48 (12) |
Valmennusura
1946–1947   1958–1961   1959–1962: MTK Hungária   Egypti   Salgótarjáni
 Seurajoukkueuran tilastot kattavat vain kansalliset sarjat.
Pál Titkos (6. tammikuuta 1908, Kelenvölgy, Itävalta-Unkari – 8. lokakuuta 1988, Budapest, Unkari) oli unkarilainen jalkapalloilija ja jalkapallovalmentaja. Hän edusti Unkaria Ranskan MM-kisoissa 1938 ja teki loppuottelussa Italiaa vastaan maalin. Koko turnauksessa Titkos pelasi kaksi ottelua. Seurajoukkue tasolla Titkos edusti budapestilaista MTK Hungária sekä óbudalaista Budai 33:sta. Valmennusurallaan Titkos valmensi mm. Egyptin maajoukkuetta.
Polina Bogusevitš

Polina Bogusevitš
Polina Sergejevna Bogusevitš (ven. Полина Сергеевна Богусевич; s. heinäkuu 2003 Moskova) on venäläinen poplaulaja. Hän voitti viidennentoista lasten Eurovision laulukilpailun 2017 Tbilisissä kappaleellaan "Wings" 188:lla pisteellä. Toiseksi sijoittui Georgian Grigol Kipshidze (185 pistettä) ja kolmanneksi Australian Isabella Clarke. Bogusevitš oli toinen lasten Eurovision laulukilpailun voittanut Venäjän edustaja.
Bogusevitš osallistui vuonna 2014 Golos. Deti -ohjelman ensimmäiselle tuotantokaudelle. Hän myös sai toisen palkinnon New Wave Junior -kilpailussa. Vuonna 2015 Bogusevitš voitti San Remon kansainvälisen juniorikilpailun, ja vuonna 2016 hän pääsi Bitva talantov -laulukilpailun superfinaaliin. Vuonna 2016 Bogusevitš myös osallistui Fonograf-orkesterin Sergei Žilinin 50-vuotisjuhlakonserttiin Moskovan Kremlissä.
Bogusevitšille lasten Eurovision laulukilpailun voiton vuonna 2017 tuonut "Wings"-kappale oli alkuperäiseltä venäjänkieliseltä nimeltään "Krylja".  Sen tekijä oli Taras Demtšuk.
Pörssiosake

Pörssiosake tarkoittaa sellaista osaketta, joka noteerataan yhdessä tai useammassa arvopaperipörssissä. Pörssiosakkeita on pörssiyhtiöissä. Osakkeen pörssissä muodostuvaa markkinahintaa sanotaan pörssikurssiksi eli osakekurssiksi. Pörssiosakkeet ovat yleisiä osakesijoittamisen kohteita.
Pörssiyhtiön kaikki osakkeet eivät välttämättä ole pörssiosakkeita. Yhtiöllä voi olla useita osakesarjoja, joita kaikkia ei ole noteerata pörssissä.
Suomessa pörssiosakkeet kuuluvat nykyisin arvo-osuusjärjestelmään.
Polini

| Polini S> p.A. |
| --- | --- |

Yritysmuoto:  Osakeyhtiö
Perustettu:  1940-luku
Perustaja:  Polini Battista
Avainhenkilöt:  Battistan perhe
Kotipaikka:   Italia
Toimiala:  Ajoneuvot
Tuotteet:  Vara- ja viritysosat, Mopot, Skootterit
Infobox OKVirheellinen NIMI-arvo: 
Polini on italialainen mopoihin ja skoottereihin viritysosia tekevä yritys. Yritys valmistaa myös minimoottoripyöriä. Yritys perustettiin toisen maailmansodan jälkeen ja se aloitti valmistamalla polkupyöriä.
Pieni Rajalampi (Kivijärvi)

| Pieni Rajalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°12′38″N, 25°16′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja 
Järvinumero:  14.443.1.019
Mittaustietoja
Pinnankorkeus:  154,1 m  
Pituus:  380 m  
Leveys:  80 m  
Rantaviiva:  0,8 km  
Pinta-ala:  1,257 ha  
Tilavuus:  0.000036 km³ 
Keskisyvyys:  2,84 m  
Suurin syvyys:  4,9 m  
Saaria:  ei saaria 
 fiPieni Rajalampi 
Pieni Rajalampi  on Keski-Suomessa Kivijärvellä  Talviaislahden lähellä sijaitseva lampi.
Maantietoa

Lampi on 380 metriä pitkä, 80 metriä leveä, ja sen pinta-ala on 1,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 35 700 kuutiometriä. Sen keskisyvyys on 2,8 metriä ja suurin syvyys on 4,9 metriä. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Lammen vedenpinnan korkeus on 154,1 metriä mpy.
Pieni Pirttilampi (Uurainen)

| Pieni Pirttilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°30′39″N, 25°40′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskuoja:  oja Pieni-Hirvaseen 
Järvinumero:  14.342.1.002
Mittaustietoja
Pinnankorkeus:  142,2 m  
Pituus:  350 m  
Leveys:  100 m  
Rantaviiva:  0,784 km  
Pinta-ala:  1,68 ha  
Saaria:  ei saaria 
 fiPieni Pirttilampi 
Pieni Pirttilampi  on Keski-Suomessa Uuraisissa Hirvaskylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Hirvasjoen alueeseen (14.342) se kuuluu. Lammen vedenpinnan korkeus on 142,2 metriä mpy.
Pestovon piiri

| Pestovon piiri Песто́вский райо́н, Pestovski raion |
| --- | --- |

 Vaakuna
 Pestovon piiri Novgorodin alueen kartalla.
Valtio:  Venäjä
Alue:  Novgorodin alue
Hallinto:  
 – hallinnon tyyppi:  kunnallispiiri
 – hallinnollinen keskus:  Pestovo
Pinta-ala:  2 110,44 km²
Väkiluku (2010):  21 700
 
Piirin sivusto
Piirin kunnat
Mologajokea Pestovossa.
Pestovon Jumalansynnyttäjän suojeluksen kirkko.
Pestovon piiri (ven. Песто́вский райо́н, Pestovski raion) on kunnallishallintoalue Novgorodin alueella Venäjällä. Nykymuodossaan vuonna 1966 perustetun piirin pinta-ala on 2 110,44 neliökilometriä. Asukkaita on 21 700 henkeä (vuonna 2010).
Maantiede

Novgorodin alueen itäosassa sijaitseva Pestovon piiri rajoittuu lännessä Novgorodin alueen Mošenskojen ja Hvoinajan piireihin, pohjoisessa ja koillisessa Vologdan alueeseen sekä kaakossa ja etelässä Tverin alueeseen. Pinta-alasta 70,0 % on metsää, 23,2 % maatalousmaata, 2,7 % asuinaluetta ja 1,7 % vesistöjä
Pinnanmuodostukseltaan piiri on loivasti itään viettävää tasankoa. Seudulla on laajoja suoalueita. Tärkein joki on Mologa. Piirin länsiosassa sijaitsee joukko järviä kuten Meglino ja Brodskaja Lakša. Hyötykaivannaisia ovat savi ja turve. Luonnonsuojelualueisiin kuuluu Redrovojärven rauhoitusalue.
Hallinnollinen jako ja asutus

Piiriin kuuluu Pestovon kaupunkikunta sekä seitsemän maalaiskuntaa: Bogoslovo, Bykovo, Laptevo, Ohona, Pestovon maalaiskunta (keskuspaikka Russkoje Pestovo), Ustjutskoje ja Vjatka. Hallinnollinen keskus on Pestovon kaupunki, josta on 315 kilometriä alueen pääkaupunkiin Novgorodiin.
Pestovon kaupunki on piirin ainoa kaupunkiasutus. Siellä asuu 73,4 % piirin väestöstä. Asutuskeskuksia on yhteensä 205, joista 22:ssa ei ole lainkaan vakituista asutusta.
Asukasluvun kehitys
| 1959 | 1970 | 1979 | 1989 | 2002 |
| --- | --- | --- | --- | --- |
| 38 661 | 32 380 | 26 546 | 25 331 | 23 931 |
Historia

Ennen 400–500-luvuilla saapuneita slaavilaisia krivitšejä seudulla asui suomalais-ugrilaisia heimoja, joita eräät tutkijat pitävät vepsäläisinä. 900-luvulla Mologajoen varrella alkoi muuttaa Ilmajärven sloveeneja, jotka sulauttivat itseensä aikaisemmat asukkaat. Nykyisen piirin alueella sijaitsi Novgorodin Bežetskin viidenneksen Ohonan volosti, joka rajoittui Rostovin–Suzdalin ja myöhemmin Vladimirin ruhtinaskuntiin. 1500–1600-lukujen vaihteen epidemiat, nälänhädät ja levottomuudet autioittivat seudun lähes täysin.
1600-luvulta lähtien Ohonan volostin pogostat kuuluivat Ustjužnan kihlakuntaan. Väestön pääelinkeino oli maatalous. Lisäksi harjoitettiin puutavaran uittoa ja saviastioiden valmistusta. Vähitellen seudulle alkoi syntyä elintarvike- ja puunjalostusteollisuutta. Taloudellista kehitystä nopeutti rautatien valmistuminen vuonna 1919. Neuvostoaikana Pestovossa toimi muun muassa puunjalostusteollisuutta. Maaseudulla viljeltiin pellavaa, ruista ja ohraa sekä tuotettiin maitoa ja lihaa.
Vuonna 1927 perustettu Pestovon piiri kuului aluksi Leningradin alueen Tšerepovetsin piirikuntaan. Vuonna 1944 se liitettiin vasta perustettuun Novgorodin alueeseen. Vuonna 1963 muodostettiin Pestovon maaseutupiiri, johon liitettiin myös Dreglin ja Hvoinajan piirit. Seuraavana vuonna entinen Dreglin piiri liitettiin Ljubytinon piiriin. Pestovon piiri palautettiin entiselleen vuonna 1965.
Liikenne, talous ja palvelut

Pestovon kautta kulkee Pietarin, Sonkovon ja Moskovan välinen rautatie sekä Borovitšin, Ustjužnan ja Vologdan välinen maantie. Piiristä on myös maantieyhteys Tverin alueen Lesnojen kautta Vyšni Volotšokin ja Bežetskiin. Bykovossa sijaitsee eräs Suomenlahdelle johtavan Itämeren öljyputken (BPS-1) pumppuasemista välivarastoineen.
Paikallisista elinkeinoista tärkeimpiä ovat erilaiset julkiset palvelut ja hallinto, jalostus (31,9 % vuonna 2010), kauppa (17,4 %), liikenne (7,1 %) sekä maa- ja metsätalous (4,0 %). Metsä- ja puunjalostusteollisuuden osuus kokonaistuotannosta on yli 90 %. Tärkeimmät teollisuuslaitokset ovat UPM-Kymmenen saha, puunhankintaa harjoittava Mežhozles ja piirin kulutusosuuskunnan leipätehdas. Maatalous tuottaa maitoa, lihaa, munia, viljaa, perunaa ja vihanneksia. Lähes kolmasosa työvoimasta työskentelee piirin ulkopuolella ja viidesosa työikäisistä ei käy ansiotöissä.
Piirissä toimii 13 lastentarhaa, 16 yleissivistävää koulua, ammattikoulu sekä viisi taide- ja musiikkikoulua tms. Terveyspalveluihin kuuluvat piirisairaala, 18 lääkintäasemaa ja ensiapuasema. Kulttuurilaitoksia ovat Pestovon kansankulttuurin keskus, 12 kulttuuritaloa, neljä vapaa-ajantaloa ja elokuvateatterin käsittävä piirin kulttuuri- ja vapaa-ajankeskus sekä kirjastolaitos, jolla on 19 toimipaikkaa.
Nähtävyydet

Seudulla on lukuisia muinaisia asuin- ja hautapaikkoja sekä kolme muinaislinnaa. Klimovštšinan, Novinkan ja Penkovon kylien lähellä sijaitsevat pitkät kurgaanit kuuluvat krivitšeille, Klimovštšinan, Ustjen ja Pestovon kaupunkialueen asuinpaikat, muinaislinnat ja hautakummut Ilmajärven sloveeneille. Klimovštšinan ja Meglinojärven arkeologisilla kohteilla on yleiseurooppalaista merkitystä. Rakennusmuistomerkkeihin kuuluvat Jelkinon, Karpelovon, Kirvan, Ohonan, Pestovon, Tšornojen ja Vjatkan kirkot, Pikalihan tsasouna, Bykovon, Klimovštšinan, Petrovskojen, Potšuginskojen, Vjatkan, Voskresenskojen ja Zaretšjen kartanoalueet sekä vanhat asuin- ja talousrakennukset. Historialliset kohteet liittyvät toiseen maailmansotaan.
Aiheesta muualla

Pestovon piirin sivusto (Arkistoitu – Internet Archive) (venäjäksi)
Novgorodin alueen piirit ja kaupunkipiirikunta
Batetski • Borovitši • Demjansk • Holm • Hvoinaja • Kresttsy • Ljubytino • Malaja Višera • Marjovo • Mošenskoje • Novgorod • Novgorod • Okulovka • Parfino • Pestovo • Poddorje • Šimsk • Soltsy • Staraja Russa • Tšudovo • Valdai • Volot
Pörssikurssi

Pörssikurssi on pörssissä noteeratun arvopaperin tai hyödykkeen hinta. Pörssikurssia kutsutaan toisinaan noteeraukseksi. Pörssikurssi määräytyy toteutuneista kauppahinnoista. Kaupat toteutuvat tehtyjen osto- ja myyntitarjousten perusteella. Kysyntä ja tarjonta vaikuttavat siihen, millaisia tarjouksia tehdään ja mihin suuntaan kurssi kehittyy.
Erilaisia kursseja ovat:
Osakekurssi, joka tarkoittaa erityisesti julkisesti noteeratun osakkeen (pörssiosakkeen) pörssikurssia.
Ostokurssi, joka tarkoittaa pörssikaupassa hintaa, jonka joku ostaja on tarjonnut, mutta kauppoja ei ole syntynyt.
Myyntikurssi, joka tarkoittaa pörssikaupassa hintaa, jonka joku myyjä on tarjonnut, mutta kauppoja ei ole syntynyt.
Psykofysiikka

Psykofysiikka on psykologian ala, joka tutkii fysikaalisten ärsykkeiden ja niiden subjektiivisten vastineiden, eli aistikokemusten, välisiä suhteita. Psykofysiikan perusti Gustav Fechner vuonna 1860 julkaistessaan kirjansa Elemente der Psychophysik. Kirjassa hän kuvailee fysikaalisten ärsykkeiden ja aistihavaintojen välisiä suhteita käsitteleviä tutkimuksiaan. Fechner halusi kehittää teorian, jonka avulla fysikaalisen maailman ja mielen suhde voitaisiin kuvailla. Tämä työ muodosti kokeellisen psykologiatieteen perustan. Kokeellisen psykologian uranuurtajat Ernst Weber ja Wilhelm Wundt perustivat työnsä pitkälti Fechnerin ajatuksiin.
Psykofysiikan kokeissa hyödynnetään ärsykkeitä, joiden fysikaaliset ominaisuudet voidaan tarkasti määritellä. Ärsykkeet voivat olla esimerkiksi ääniä, kuvia, tunto-, maku- tai hajuärsykkeitä.
Psykofysiikan keskeinen käsite on aistimuskynnys, joka voi olla joko absoluuttinen kynnys tai erotuskynnys. Absoluuttisella kynnyksellä tarkoitetaan pienintä fysikaalisen ärsykkeen voimakkuutta, jolla henkilö voi luotettavasti tunnistaa ärsykkeen esiintyneen. Erotuskynnyksellä taas tarkoitetaan pienintä kahden ärsykkeen välistä fysikaalista eroa, jonka henkilö luotettavasti erottaa.
Lähteitä

Gescheider, G.A. (1997) Psychophysics. The Fundamentals. 3rd Ed. Lawrence Erlbaum.
Puikkonen

Puikkonen on sukunimi, joka on muun muassa seuraavilla suomalaisilla henkilöillä
Arja Puikkonen (s. 1948), kirjailija
Emma Puikkonen (s. 1974), kirjailija
Jari Puikkonen (s. 1959), mäkihyppääjä
Pertti Puikkonen (s. 1954), raviohjastaja ja -valmentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pieni Pitkäjärvi (Kivijärvi)

| Pieni Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°09′38″N, 25°18′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskuoja:  oja Pitkäjärveen 
Järvinumero:  14.436.1.007
Mittaustietoja
Pinnankorkeus:  162,2 m  
Pituus:  460 m  
Leveys:  160 m  
Rantaviiva:  1,119 km  
Pinta-ala:  3,848 ha  
Tilavuus:  0.000084 km³ 
Keskisyvyys:  2,19 m  
Suurin syvyys:  6,9 m  
Saaria:  ei saaria 
 fiPieni Pitkäjärvi 
Pieni Pitkäjärvi tai Pieni-Pitkä on Keski-Suomessa Kivijärvellä  Lokakylän lähellä sijaitseva järvi.
Maantietoa

Järvi on 460 metriä pitkä, 160 metriä leveä, ja sen pinta-ala on 3,8 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 84 300 kuutiometriä. Sen keskisyvyys on 2,2 metriä ja suurin syvyys on 6,9 metriä. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Pitkäpuron valuma-alueeseen (14.436) se kuuluu. Järven vedenpinnan korkeus on 162,2 metriä mpy.
Planet Case

| Planet Case> Tiedot |
| --- | --- |
Toiminnassa:  2014–
Tyylilaji:  pop rock, alternative rock, indie pop, elektroninen rock, synthpop
Laulukieli:  englanti
Jäsenet:  Aleksi Yli-Sissala   Tuomas Kätkänaho   Otto Nyyssölä  Aapo Hakala  Teemu Hakala 
Aiheesta muualla
Kotisivut
Infobox OKNimi-testi OK: 
Planet Case on vuonna 2014 perustettu suomalainen poprock-yhtye. Yhtye on julkaissut tähän mennessä kuusi singleä ja yhden EP:n. Planet Case on esiintynyt muun muassa Provinssissa vuonna 2017.
Yhtye julkaisi ensimmäisen singlen "Perfect Sound" vuonna 2015 ja pääsi sillä YleX -kanavan viikon "Nosteessa" -bändiksi. Toisen singlen "Universe & I" Planet Case julkaisi toukokuussa 2016, joka tehtiin yhteistyössä tuottaja Jonas Olssonin kanssa. Toukokuussa 2016 Nem Agency ilmoitti tehneensä keikkamyyntisopimuksen Planet Casen kanssa. Samana vuonna yhtye julkaisi kolmannen singlensä "Satellites", joka nousi suoratoistopalvelu Spotifyssä yhtyeen kuunnelluimmaksi kappaleeksi. Kolmesta ensimmäisestä singlekappaleesta on myös julkaistu musiikkivideot.
Yhtyeen musiikki

Planet Case yhdistelee musiikissaan popmusiikkia, vaihtoehtorockia sekä elektronisia elementtejä. Yhtyeen musiikkia on verrattu esimerkiksi Coldplayn, Imagine Dragonsin ja The 1975:n kaltaisiin yhtyeisiin.
Jäsenet

Aleksi Yli-Sissala – laulu
Tuomas Kätkänaho – kitara
Otto Nyyssölä – basso, koskettimet, taustalaulu
Aapo Hakala – rummut, taustalaulu
Teemu Hakala – kitara, koskettimet
Diskografia > EP:t

”R” (2021)
”G” (2021)
”B” (2022)
Diskografia > Singlet

”Perfect Sound” (2015)
”Universe & I” (2016)
”Satellites” (2016)
”Same Old Blood” (2018)
”Average” (2018)
”Chemical” (2019)
”None!” (2021)
”Lie…Down” (2021)
”(Bit of An) Asshole” (2021)
”Delete It” (2022)
Planet Caravan

| ”Planet Caravan” Black Sabbath |
| --- | --- | --- |

Kappaleen tiedot
 Albumilta: Paranoid
 Julkaistu: 18. syyskuuta 1970
 Tyylilaji: psykedeelinen rock
 Kesto: 04.35
 Levy-yhtiö: Vertigo, Warner Bros.
Paranoid muut kappaleet
| ”Paranoid” 2 | ”Planet Caravan” 3 | ”Iron Man” 4 |
”Planet Caravan” on Black Sabbathin kappale vuoden 1970 albumilta Paranoid. Kappale on yhtyeen jäsenten yhteinen sävellys ja sen sanoitus on Geezer Butlerin käsialaa. Kappaleessa käytettiin Leslie-kaiutinjärjestelmää, joka saa aikaan kaukaisen kuuloisen äänen.
Levyllä kappale on ”War Pigsin” ja ”Paranoidin” raskaan poljennon jälkeen ylenpalttisesti kerrostettu lyyrinen balladi, jossa käytetään runsaasti kaikua. Kappaleessa on jazz-vaikutteinen soolo. Tämä eroaa muun levyn blueskitaroinnista.
Panteran single

| ”Planet Caravan” Pantera |
| --- | --- | --- |

Singlen tiedot
 Albumilta: Far Beyond Driven
 Äänitetty : 1994
 Julkaistu: 1994
 Formaatti: 12" vinyyli, CDS
 Tekijä(t): Tony Iommi, Geezer Butler, Bill Ward, Ozzy Osbourne
 Tuottaja(t): Terry Date, Pantera
 Tyylilaji: psykedeelinen rock
 Kesto: 04.03
 Levy-yhtiö: EastWest
Panteran muut singlet
| ”I’m Broken” 1994 | ”Planet Caravan” 1994 | ”5 Minutes Alone” 1994 |
Vuonna 1994 groove metal -yhtye Pantera julkaisi kappaleen singlenä sekä albumilla Far Beyond Driven. Kappale on Panteran harvoja rauhallisia, kenties ainut täysin rauhallinen kappale, joka on hyvin uskollinen alkuperäiselle versiolle, joten äänimaailmaltaan se ei eroa Sabbath-versiosta. Kappale on saavuttanut suuren suosion ja usein sitä luullaankin Panteran omaksi kappaleeksi.,
Panteran single > Kappaleet > CDS 1

Planet Caravan – 4.03
The Badge – 3.56
A New Level (Live) – 5.43
Becoming (Live) – 4.04
Panteran single > Kappaleet > CDS 2

Planet Caravan – 4.03
The Badge – 3.56
Domination (Live) – 4.55
Hollow (Live) – 2.27
Aiheesta muualla

Pantera - Planet Caravan (Video) Panteran cover YouTubessa
Discogs
First Impressions of Earth

| First Impressions of Earth The Strokes |
| --- | --- | --- |

Studioalbumin tiedot
 Äänitetty : tammi–toukokuussa 2005 New Yorkissa
 Julkaistu: 3. tammikuuta 2006
 Tuottaja(t):  David Kahne  Gordon Raphael 
 Tyylilaji: alternative rock, hard rock
 Kesto: 52.19
 Levy-yhtiö:  RCA Records  Rough Trade Records 
Listasijoitukset
  Britannia: 1.  Yhdysvallat: 4.  Suomi: 10. Ks. lisää listasijoituksia
The Strokesin muut julkaisut
| Room on Fire 2003 | First Impressions of Earth 2006 | Angles 2011 |
Singlet albumilta First Impressions of Earth
 ”Juicebox” Julkaistu: 5. lokakuuta 2005  ”Heart in a Cage” Julkaistu: 20. maaliskuuta 2006  ”You Only Live Once” Julkaistu: 24. heinäkuuta 2006
First Impressions of Earth on yhdysvaltalaisen rockyhtye The Strokesin kolmas studioalbumi, joka julkaistiin 3. tammikuuta 2006. Albumi äänitettiin tammi–toukokuussa 2005 kahdella studiolla yhtyeen kotikaupungissa New Yorkissa. Sen on tuottanut David Kahne ja aiempia albumeita työstänyt Gordon Raphael.
Albumi eroaa tyylillisesti kahdesta aiemmasta siirtyen nopeampaan ja raskaampaan rockiin. Yli 52-minuuttinen First Impressions of Earth on yhtyeen pisin albumi, ja myös ensimmäinen, jossa on Parental Advisory -merkintä.
Kriitikoiden vastaanotto albumille oli vaihteleva, mutta pääosin positiivinen. Albumi ylsi Britannian albumilistalla ensimmäistä kertaa listaykköseksi, ja kotimaassaan Billboard 200-listan neljänneksi. Se ylsi kymmenen joukkoon myös monissa muissa maissa, kuten Suomessa. Albumilta julkaistiin singlenä kolme kappaletta: ”Juicebox”, ”Heart in a Cage” ja ”You Only Live Once”.
Äänitys

Muusikko Sean Lennon esitteli yhtyeelle tuottaja David Kahnen, joka oli aiemmin työskennellyt muun muassa Sublime-yhtyeen kanssa. Aluksi albumia oli myös tuottamassa kahden aiemman albumin tapaan Gordon Raphael, mutta myöhemmin hän jäi pois ja Kahne tuotti suurimman osan albumista.
Musiikillinen tyyli ja kappaleet

Albumi eroaa tyylillisesti kahdesta aiemmasta albumista Is This It ja Room on Fire siirtyen raskaampaan ja nopeatempoisempaan rockiin.
Julkaisu > Kappaleiden vuodot internetiin

Albumin ensimmäinen single, ”Juicebox” oli alun perin tarkoitus julkaista vuoden 2006 tammikuussa, mutta se vuoti internetiin 21. syyskuuta 2005. Singlen julkaisupäivämäärää jouduttiin aikaistamaan kolmella kuukaudella, ja se julkaistiin vuoden 2005 lokakuussa. Kaksi päivää ennen ”Juiceboxin” julkaisua, 3. lokakuuta 2005 toinen kappale tulevalta albumilta, ”You Only Live Once” vuosi. Vain kolme viikkoa myöhemmin seuraava kappale, ”15 Minutes” (silloin nimellä ”15 Minutes of Pain”) vuosi ja marraskuun viimeisenä päivänä koko albumi oli vuotanut internetiin.
Julkaisu > Varsinainen julkaisu

First Impressions of Earth nousi Britannian albumilistan ykköseksi, joka teki siitä yhtyeen uralla ensimmäisen listaykkösen. Yhdysvalloissa se ylsi Billboard 200 -listalla parhaimmillaan neljännelle sijalle, ja siitä myytiin ensimmäisellä viikollaan 88 000 kappaletta. Vaikka albumi oli The Strokesin ensimmäinen listaykkönen, se ei kahden edellisen albumin tavoin saavuttanut Britanniassa platinaa. Se kuitenkin myi Australiassa, Ranskassa ja Britanniassa kultaa. Suomen virallisella listalla sen paras sijoitus oli 10.